CELEX: 62011TO0421
Language: sk
Date: 2011-10-03 00:00:00
Title: Uznesenie Všeobecného súdu (sudca rozhodujúci o predbežných opatreniach) z 3. októbra 2011. # Qualitest FZE proti Rada Európskej únie. # Konanie o nariadení predbežného opatrenia - Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov a ekonomických zdrojov - Návrh na odklad výkonu - Neexistencia naliehavosti. # Vec T-421/11 R.

Uznesenie sudcu rozhodujúceho o nariadení predbežných opatrení z 3. októbra 2011 – Qualitest FZE/Rada
      (vec T‑421/11 R)
      „Konanie o nariadení predbežného opatrenia – Spoločná zahraničná a bezpečnostná politika – Reštriktívne opatrenia prijaté voči Iránu s cieľom zabrániť šíreniu jadrových zbraní – Zmrazenie finančných prostriedkov a ekonomických zdrojov – Návrh na odklad výkonu – Neexistencia naliehavosti“
      1.                     Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris
            – Naliehavosť – Vážna a nenapraviteľná ujma – Kumulatívna povaha – Zváženie všetkých dotknutých záujmov – Voľná úvaha sudcu
            rozhodujúceho o nariadení predbežných opatrení (článok 256 ods. 1 ZFEÚ, články 278 ZFEÚ a 279 ZFEÚ; Rokovací poriadok Všeobecného
            súdu, článok 104 ods. 2) (pozri body 12 – 14)
      2.                     Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna
            a nenapraviteľná ujma – Dôkazné bremeno – Majetková ujma – Situácia spôsobilá ohroziť existenciu žalujúcej spoločnosti – Posúdenie
            s ohľadom na situáciu skupiny, do ktorej podnik patrí (články 278 ZFEÚ a 279 ZFEÚ; Rokovací poriadok Všeobecného súdu, článok
            104 ods. 2) (pozri body 19 – 23, 25, 26)
      3.                     Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Nemajetková
            ujma, ktorú nemožno lepšie nahradiť v konaní o nariadení predbežného opatrenia než v konaní vo veci samej (články 278 ZFEÚ
            a 279 ZFEÚ; Rokovací poriadok Všeobecného súdu, článok 104 ods. 2) (pozri body 28, 29)
      Predmet
      
         
               Návrh na odklad výkonu, pokiaľ ide o žalobkyňu, jednak vykonávacieho nariadenia Rady (EÚ) č. 503/2011 z 23. mája 2011, ktorým
                  sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 136, s. 26), a jednak rozhodnutia
                  Rady 2011/299/SZBP z 23. mája 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu
                  (Ú. v. EÚ L 136, s. 65)
               
            Výrok
      
         
                  1.
               
               
                  
               
               
                  	Návrh na nariadenie predbežného opatrenia sa zamieta.
               
            
         
                  2.
               
               
                  
               
               
                  	O trovách konania sa rozhodne neskôr.